યુએન : વિદેશ મંત્રી સુષ્મા સ્વરાજે યુએન મહાસભાને સંબોધિત કરી હતી. પાકિસ્તાનની આકરી ઝાટકણી કાઢી હતી. સુષ્માએ આતંકવાદનો મુદ્દે ઉઠાવતા કહ્યું કે આપણે આતંકવાદને અટકાવવામાં સફળ નથી થયા. તેમણે કહ્યું કે આતંકવાદ માનવાધિકારોનું સૌથી મોટુ ઉલ્લંઘન છે. સુષ્માએ પાકિસ્તાનનું નામ લીધા વગર જ તેના પર નિશાન સાધ્યું હતું. તેમણે પુછ્યું કે આતંકવાદીઓને આશરો કોણ આપે છે. આતંકવાદીઓને મદદ કોણ કરે છે. જેણે આતંકવાદનું બીજ વાવ્યું છે, તેણે કડવું ફળ ખાધું છે. તેમણે કહ્યું કે આતંકવાદને પાળવાનો શોખ પાકિસ્તાનને છે, તેને અલગ પાડી દેવાની જરૂર છે.